 Simba ilimaliza ya tatu katika msimamo wa ligi hiyo iliyomalizika hivi karibuni na kushindwa tena kufuzu kwa mashindano ya kimataifa msimu ujao.Hata hivyo, Simba ilisema kuwa imeachana na kocha wake Goran Kopunovic ambaye alikuwa akitaka apatiwe dola za Marekani 50,000 kwa ajili ya kusaini mkataba na kuongezewa mshahara hadi dola 8,000 kwa mwezi.Tayari uongozi wa Simba umeanza kusajili wachezaji kwa ajili ya kuimarisha kikosi chao hicho.Mwenyekiti wa Kamati ya Usajili ya Simba, Zacharia Hanspoppe alisema hivi karibuni kuwa, timu hiyo inatarajia kufanya usajili wa nguvu ili kurejea kwa kiwango chao.Pia alisema kuwa wanatarajia kumsajili mchezaji wa KCB ya Kenya, Paul Kiongera, aliyewahi kusajiliwa na timu hiyo lakini alikuwa majeruhi, hivyo hakuisaidia timu hiyo.Tayari Simba imeshamsajili mchezaji wa kiungo wa Mbeya City, Peter Mwalyanzi baada ya kumkosa Deus Kaseke aliyesajiliwa na Yanga. Inaelezwa kuwa Simba pia wanamtaka mchezaji aliyetemwa na Azam FC, David Mwantika.